**Usporedni prikaz sličnosti, razlika, praktičnih izazova, najboljih praksi u primjeni ograničenja slobode kretanja u državama članicama u kontekstu postupka međunarodne zaštite i postupka povratka.**

 **Siječanj 2022**

**INFORMACIJSKI LETAK
DETENCIJA I ALTERNATIVE DETENCIJI U POSTUPKU MEĐUNARODNE ZAŠTITE I POVRATKA**

*Europska migracijska mreža objavila je sintezu izvješća o EMN studiji „Detencija i alternative detenciji u postupku međunarodne zaštite i povratka“ na temelju nacionalnih doprinosa 25 EMN NCP-ova.[[1]](#footnote-1) Studija je usredotočena na razvoje u ograničenju slobode kretanja nakon 2015. godine, budući da se tematski nastavlja na EMN studiju iz 2014. godine o „Upotrebi detencije i alternative detenciji u kontekstu imigracijskih politika“, a opseg Studije ne obuhvaća razdoblje nakon travnja 2021. godine. Cilj Studije je identificirati sličnosti, razlike, praktične izazove i najbolje prakse u sljedećim kategorijama državljana trećih zemalja: tražitelja za međunarodnu zaštitu u redovnim postupcima, dublinskom postupku i graničnoj proceduri, kao i državljana trećih zemalja kojima je izdana odluka o povratku. Tijekom izrade Studije poseban je naglasak stavljen na mogućnosti ograničavanja slobode kretanja i pružanja alternativnih mjera ranjivim osobe poput maloljetnika, obitelji s djecom, trudnica i osoba s posebnim potrebama.*

*Podaci na temelju kojih su izrađene statistike preuzeti su iz Eurostata, ili su ustupljeni od strane nacionalnih tijela i drugih (nacionalnih) baza podataka.*

*IZJAVA O ODRICANJU ODGOVORNOSTI*

*Informacije u ovom letku izrađuje isključivo EMN NCP Hrvatska kako bi se istaknuli najvažniji podaci i informacije iz predmetne studije. Ovaj informacijski letak daje usporedni pregled studije „Detencija i alternative detenciji u postupku međunarodne zaštite i povratka“.*

*EMN sinteza izvješća i više informacija možete pronaći na stranici EMN Hrvatska.*

**Nacionalne politike i zakonodavni okvir: razvoji od 2015. godine**

Većina država članica, uključujući Hrvatsku, uvele su zakonodavne izmjene koje se odnose na ograničenje slobode kretanja nakon 2015. godine. Navedene promjene se prvenstveno odnose na implementaciju EU zakonodavstva,[[2]](#footnote-2) te daljnje definiranje opsega, uvjeta i kriterija za odlučivanje o primjeni ograničenja kretanja. U predmetnom periodu zabilježene su promjene opsega, definicija i kriterija u pogledu kriterija opasnosti od izbjegavanja, kriterija razmjernosti ili kriterija određivanja ograničenja kretanja državljanima trećih zemalja. U nekoliko država članica napravljene su promjene u odnosu na trajanje ograničenja kretanja, dok su tri države članice zabilježile produljenje perioda ograničenja kretanja,[[3]](#footnote-3) jedna država članica izvijestila je o smanjenju trajanja ograničenja kretanja u postupku međunarodne zaštite.[[4]](#footnote-4) Nekoliko država članica izvijestilo je o stavljanju prioriteta na alternativne mjere u odnosu na detenciju. [[5]](#footnote-5) Većina istih država članica uz dodatnih šest drugih, uključujući i Hrvatsku, uvelo je i dodatne promjene kako bi se proširile vrste alternativnih mjera ograničenja kretanja.[[6]](#footnote-6) Vrijedi napomenuti da su četiri države članice uvele nove oblike alternative ograničenja kretanja,[[7]](#footnote-7) a druge četiri države članice izvijestile su o zakonskim promjenama koje su stavile prioritet na korištenje alternativnih mjera ograničenja kretanja.[[8]](#footnote-8)

**Dostupnost i organizacija alternativa ograničenju kretanja u praksi**

Većina država članica ima različite vrste alternativa ograničenju kretanja propisane nacionalnim zakonodavstvom, no u praksi se ne provode svi oblici ograničenja kretanja predviđeni zakonom. Alternative detenciji istražuju se ovom studijom putem njihove praktične organizacije u vidu nadležnih tijela i organizacija odgovornih za provedbu alternativnih mjera, uvjeta koje državljanin treće zemlje mora ispuniti za primjenu alternativnih mjera ograničenja kretanja i mehanizama za praćenje pridržavanja državljana trećih zemalja predviđenim mjerama.

Sve države članice primjenjuju alternativne mjere ograničenja kretanja ovisno o individualnim okolnostima državljanina treće zemlje. Potrebno je naglasiti da se tijela nadležna za alternativna ograničenja kretanja razlikuju u odnosu na nacionalno administrativno ustrojstvo, vrstu postupka i razinu prisile ograničenja kretanja.

Nadležna tijela u državama članicama uključuju policiju,[[9]](#footnote-9) javna tijela za imigraciju i međunarodnu zaštitu,[[10]](#footnote-10) graničnu policiju,[[11]](#footnote-11) a vrijedno je napomenuti da drugi dionici poput nevladinih organizacija, socijalnih službi i drugih državnih tijela mogu sudjelovati u provedbi alternativnih mjera ograničenja kretanja u nekoliko država članica.[[12]](#footnote-12)

Obveza kontinuiranog javljanja ili prijavljivanja državljana trećih zemalja nadležnom tijelu u predviđenom roku utvrđene su zakonom u svim državama članicama koje su sudjelovale u Studiji, a u praksi se ne koristi samo u jednoj.[[13]](#footnote-13) Obaveza za prebivanjem na predodređenoj adresi utvrđen je zakonom u 20 država članica,[[14]](#footnote-14) a samo tri države članice ga ne primjenjuju u praksi.[[15]](#footnote-15) Obveza predaje putovnice, putne ili osobne isprave utvrđena je zakonom u 17 država članica, [[16]](#footnote-16) a u praksi se ne koristi u tri države članice.[[17]](#footnote-17) Iako je zakonski dostupna u 15 država članica,[[18]](#footnote-18) mjeru prijave adrese boravka nadležnim tijelima koristi samo osam država članica.[[19]](#footnote-19) Isto tako puštanje uz jamčevinu propisano je zakonom u devet država članica, [[20]](#footnote-20) dok ga u praksi koristi samo njih pet. [[21]](#footnote-21) Usporediva s ovom mjerom je mjera pologa ili financijskog jamstva, koja je zakonski dostupna u osam država članica,[[22]](#footnote-22) no koristi se samo u pet država članica.[[23]](#footnote-23) Druge prijavljene alternative ograničenju kretanja koje se provode u manjem broju država članica uključuju smještaj u objektima za povratak i međunarodnu zaštitu, programe upravljanja zajednicom, elektroničko praćenje, savjetovanje o povratku, nadzor skrbnika, nadzor socijalnog radnika i ograničenje kretanja na granici.

U Hrvatskoj su četiri od pet najčešće korištenih alternativa ograničenju kretanja propisane zakonom, a sve propisane mjere koriste se i u praksi. Dostupne alternative ograničenju kretanja u Hrvatskoj su: obveza javljanja nadležnom tijelu u određeno vrijeme, obveza boravka na određenoj adresi smještaja, polog putnih isprava, putnih dokumenata i putnih karata, te obveza prijave adrese nadležnim tijelima. Iako puštanje uz jamčevinu kao peta najčešće korištena alternativa ograničenju kretanja nije zakonski propisana, mjera pologa financijskih sredstava utvrđena je zakonom kao blaža mjera ograničenja kretanja, međutim, zabilježeno je da se predmetna mjera ne koristi u praksi.

**Postupak procjene i kriteriji za ograničenje slobode kretanja državljanima trećih zemalja**

Države članice koriste raznovrsne postupke procjene i kriterija u donošenju odluke o ograničenju kretanja državljana treće zemlje. Sve države članice dopuštaju ograničenje kretanja u oba postupka, no Studijom je zaključeno, temeljem Direktive o povratku 2008/115/EU i Direktive o uvjetima prihvata 2013/33/EU, da bi se državljanima trećih zemalja trebalo ograničiti kretanje samo kada dostupne alternative nisu prikladne s obzirom na individualne okolnosti dotične osobe.

Moguće je razlikovati četiri glavna kriterija koji se primjenjuju u postupcima procjene o primjeni ograničenja kretanja: mogućnost primjene alternativnih, odnosno blažih mjera, ispunjavanje propisanih uvjeta ili osnova (utvrđivanje identiteta, rizik od izbjegavanja, prijetnja sigurnosti i javnom poretku), poštivanje načela razmjernosti, te razmatranje okolnosti koje se odnose na ranjivosti i temeljna prava.

U svim državama članicama sustavno se uzima u obzir mogućnost pružanja alternativnih mjera ograničenja kretanja kada postoji osnova za ograničenje kretanja, bilo kao dio postupka povratka[[24]](#footnote-24) ili postupka međunarodne zaštite.[[25]](#footnote-25) Međutim, u većini država članica određivanje blažih mjera se utvrđuje prilikom oba postupka, a tako se i u Hrvatskoj utvrđuje prilikom oba postupka. Također je vrijedno napomenuti da se u većini država članica donošenje odluke o ograničenju kretanja donosi istovremeno s procjenom osnova za ograničenje kretanja.[[26]](#footnote-26) Isto tako u većini država članica kriteriji ograničenja kretanja državljanima treće zemlje, ne ovise o pravnom statusu ili zemlji podrijetla državljana trećih zemalja.

U svim državama članicama, kao i u slučaju detencije, o alternativnim mjerama ograničenja kretanja odlučuje se temeljem individualnih okolnosti pojedinog državljanina trećih zemalja, te uključuju i procjenu ispunjenja pravne osnove za ograničenje kretanja. Najčešći kriteriji koje države članice koriste prilikom donošenja odluke o primjeni detencije ili blažih mjera uključuju vjerojatnost rizika od izbjegavanja, ranjivost, prikladnost alternativnih mjera uzimajući u obzir individualne okolnosti i primjena manje invazivnih mjera koje utječu na ljudska prava.

Indikatori za rizik od izbjegavanja upućuju na postojanje okolnosti zbog kojih je razumno pretpostaviti da će pojedinac nastojati izbjeći ili ometati postupke. Korištenje lažnih osobnih dokumenata ili lažnih izjava,[[27]](#footnote-27) kršenje obveza suradnje s nadležnim tijelima[[28]](#footnote-28) i nepoštivanje zabrane ulaska glavni su pokazatelji koji upućuju na rizik od izbjegavanja koje navode države članice.[[29]](#footnote-29) Kriterij rizika od izbjegavanja koristi se u postupku međunarodne zaštite u 22 države članice,[[30]](#footnote-30) a u postupku povratka primjenjuje se u svih 25 država članica koje su sudjelovale u studiji.

Kriterij ranjivosti u postupku međunarodne zaštite koriste isto tako 22 države članice,[[31]](#footnote-31) dok ga tijekom postupka povratka primjenjuju sve države članice koje su sudjelovale u studiji. Odgovorna tijela uključena u procjene ranjivosti uključuju urede za imigraciju i međunarodnu zaštitu,[[32]](#footnote-32) policiju i graničnu policiju,[[33]](#footnote-33) ministarstva[[34]](#footnote-34) i socijalne radnike.[[35]](#footnote-35)

Kriterij prikladnosti alternativnih mjera ograničenja kretanja potrebama pojedinačnih okolnosti državljana trećih zemalja primjenjuje 20 država članica u postupku međunarodne zaštite,[[36]](#footnote-36) a 22 države članice u postupku povratka.[[37]](#footnote-37)

Manje invazivne mjere koje utječu na ljudska prava uzimaju se u obzir tijekom postupka međunarodne zaštite u 17 država članica,[[38]](#footnote-38) a u postupku povratka u 22 države članice.[[39]](#footnote-39)

Hrvatska u postupku međunarodne zaštite i povratka primjenjuje sva četiri prethodno navedena kriterija prilikom odluke o primjeni ograničenja kretanja. Drugi kriteriji navedeni studijom, a koje koristi manje država članica, odnosili su se na državljanstvo ili zemlju podrijetla ili povratka,[[40]](#footnote-40) isplativost[[41]](#footnote-41) i drugo.[[42]](#footnote-42)

U svim državama članicama postupak osporavanja odluke o ograničenju kretanja dostupan je državljanima trećih zemalja bilo u obliku žalbe ili tužbe u postupku međunarodne zaštite[[43]](#footnote-43) ili povratka.[[44]](#footnote-44) Vrijedi napomenuti da većina država članica pruža različite oblike potpore državljanima trećih zemalja tijekom procesa odlučivanja o primjeni ograničenja kretanja.

Osnovna zdravstvena zaštita dostupna je u postupku međunarodne zaštite u 18 država članica,[[45]](#footnote-45) a u 16 država članica tijekom postupka povratka.[[46]](#footnote-46) Potpora u obliku pravne pomoći dostupna je u 20 država članica tijekom postupka međunarodne zaštite,[[47]](#footnote-47) te u 21 državi članici u postupku povratka.[[48]](#footnote-48) Dok je socijalna potpora dostupna u devet država članica u postupku međunarodne zaštite,[[49]](#footnote-49) dostupna je samo u pet država članica tijekom postupka povratka.[[50]](#footnote-50) Psihološka podrška dostupna je u 12 država članica tijekom postupka međunarodne zaštite,[[51]](#footnote-51) te u deset država članica u postupku povratka.[[52]](#footnote-52) Pružanje usluga prijevoda i tumačenja dostupna je u 14 država članica,[[53]](#footnote-53) te u 15 država članica tijekom postupka povratka. [[54]](#footnote-54) Pružanje informacija kao oblika podrške dostupno je u sedam država članica tijekom postupka međunarodne zaštite,[[55]](#footnote-55) a u osam država članica u postupku povratka.[[56]](#footnote-56) Međutim, savjetovanje je dostupno samo u četiri države članice tijekom postupka međunarodne zaštite,[[57]](#footnote-57) te u pet država članica u postupku povratka.[[58]](#footnote-58)

**Utjecaj ograničenja kretanja na učinkovitost postupka povratka i međunarodne zaštite**

Moguće je zaključiti da se u Hrvatskoj potpora državljanima trećih zemalja pruža prilikom određivanja mjera o ograničenju kretanja u obliku osnovne zdravstvene zaštite, pravne pomoći, socijalne podrške i psihološke podrške. Potpora se pruža kako u postupku međunarodne zaštite tako i u postupku povratka, izuzevši socijalne potpore koja je dostupna samo prilikom postupka međunarodne zaštite.

Učinkovitost postupaka međunarodne zaštite i povratka, u skladu s kriterijima utvrđenim u smjernicama Vijeća Europe, procjenjuje se prema tri ključna pokazatelja: osiguranje provedbe migracijskih procedura, poštivanje ​​temeljnih prava i isplativost upotrebe resursa prilikom upravljanja migracijama.

Osiguranje provedbe migracijskih procedura pretpostavlja da bi ograničenje kretanja i alternative ograničenju kretanja trebale smanjiti stopu izbjegavanja tražitelja međunarodne zaštite i državljana trećih zemalja u postupku povratka, te potaknuti njihovu suradnju s nadležnim tijelima i u konačnici poboljšati učinkovitost postupaka. Međutim, studija je pokazala da se ne može utvrditi izravna uzročnost između ograničenja kretanja te kriterija osiguranja pridržavanja s migracijskim procedurama jer na predmetni kriterij može utjecati nekoliko kriterija. Vrijedi napomenuti da tri države članice u postupku međunarodne zaštite koriste detenciju u većim razmjerima,[[59]](#footnote-59) dok samo dvije države članice češće koriste alternative ograničenju kretanja.[[60]](#footnote-60)

Dostavljeni podaci sugeriraju da bi detencija mogla imati veći utjecaj na smanjenje stope izbjegavanja, dok su alternative ograničenju kretanja često povezane s kraćim određivanjem statusa i većim stopama žalbi. Nekoliko država članica primijetilo je da su postupci povratka potencijalno učinkovitiji kada se koristi detencija u usporedbi s alternativnim mjerama ograničavanja kretanja.[[61]](#footnote-61)

Osiguravanje temeljnih prava u kontekstu ograničavanja kretanja osigurava učinkovitost, budući da su temeljna prava zaštićena i ponuđene odgovarajuće zaštitne mjere. Sve države članice koje su sudjelovale u studiji pružaju pravo na zdravstvenu zaštitu prilikom ograničenja kretanja, s manjim razlikama između detencije i alternativnih mjera. Hitna medicinska pomoć pruža se u svim državama članicama, dok neke države članice nude osnovnu zdravstvenu zaštitu ili čak pristup specijaliziranijoj skrbi.

Pravo na pravnu pomoć, kao i pravo na saslušanje, dostupno je u svim državama članicama na obveznoj osnovi u detenciji, ali nije obavezno prilikom određivanja alternativnih mjera ograničenja kretanja. Pravna pomoć zajamčena je prilikom alternativnih mjera ograničavanja kretanja u 21 državi članici, [[62]](#footnote-62) dok je pravo na saslušanje dostupno u 23 države članice. [[63]](#footnote-63)

U nekim se državama članicama pravna pomoć pruža besplatno, dok se u Hrvatskoj to odnosi samo na ograničenje kretanja u postupku međunarodne zaštite, a u postupku povratka u slučajevima propisanim zakonom. Također je vrijedno napomenuti da Hrvatska i nekoliko drugih država članica imaju izričitu obavezu informirati migrante o njihovom pravu na pravnu pomoć.[[64]](#footnote-64)

Pravo na saslušanje zajamčeno je u 22 države članice osiguravanjem pristupa sudskoj raspravi, dajući državljanima trećih zemalja mogućnost da iznesu svoje mišljenje i prigovore putem službenih saslušanja, [[65]](#footnote-65) u 14 država članica pravo je zajamčeno osiguravanjem mogućnosti nesmetane komunikacije s vanjskim dionicima, [[66]](#footnote-66) a u 12 država članica jamči se osiguranjem pristupa informacijama.[[67]](#footnote-67) Neke od država članica izvijestile su o dodatnim pravima koja se pružaju državljanima trećih zemalja, a odnose se na uvjete ograničenja kretanja, uključujući pravo na vanjske posjete,[[68]](#footnote-68) pravo na slanje i primanje poštanske korespondencije,[[69]](#footnote-69) te pravo na socijalno i psihološko savjetovanje. [[70]](#footnote-70)

Treći pokazatelj isplativosti upravljanja migracijama temelji se na tri neovisna istraživanja koja su općenito utvrdila da je detencija učinkovitija u pogledu poštivanja migracijskih procedura, no u suštini je većina njih utvrdila da je detencija skuplja od alternativnih mjera ograničavanja kretanja.

**Zaključci**

U osnovi, moguće je zaključiti da sve države članice imaju na raspolaganju različite vrste alternativa ograničenju kretanja utvrđene nacionalnim zakonodavnim okvirom. Važno je naglasiti da se, ako postoje razlozi za ograničenje kretanja, alternativne mjere sustavno razmatraju i gotovo uvijek određuju na temelju pojedinačnih okolnosti migranta. U svim državama članicama moguće je ograničiti slobodu kretanja ranjivim skupinama. Države članice imaju više kriterija na temelju kojih

odlučuju o razmjernosti određivanja mjera ograničenja sloboda kretanja, kako u postupku međunarodne zaštite tako i u postupku povratka. U okviru Studije utvrđeno je da određeni zaključci upućuju na to da iz alternativnih mjera ograničenja kretanja proizlazi veći rizik od izbjegavanja u odnosu na detenciju državljana trećih zemalja. Međutim, postoje određeni pokazatelji koji ukazuju na prednosti i dodanu vrijednost pružanja alternativnih, odnosno blažih mjera ograničenja kretanja.

1. AT, BE, BG, CY, CZ, DE, EE, EL, ES, FI, FR, HR, HU, IE, IT, LT, LU, LV, MT, NL, PL, PT, SE, SI, SK. [↑](#footnote-ref-1)
2. AT, CY, DE, EL, FI, FR, HR, IE, NL. [↑](#footnote-ref-2)
3. AT, BG, FR. [↑](#footnote-ref-3)
4. LV. [↑](#footnote-ref-4)
5. EL, FR, LU, LV. [↑](#footnote-ref-5)
6. BG, CY, CZ, EE, FR, HR, LT, LU, LV. [↑](#footnote-ref-6)
7. CY, CZ, EE, LU. [↑](#footnote-ref-7)
8. BG, FR, NL, PL. [↑](#footnote-ref-8)
9. AT, BG, CZ, DE, EL, ES, FI, FR, HR, HU, IE, IT, NL, SK. [↑](#footnote-ref-9)
10. AT, BE, BG, CY, CZ, DE, EE, EL, HR, HU, IE, LT, LU, NL, PT. [↑](#footnote-ref-10)
11. FI, IE, LT, NL. [↑](#footnote-ref-11)
12. AT, BE, CY, EE, FR, HU, NL. [↑](#footnote-ref-12)
13. BE. [↑](#footnote-ref-13)
14. AT, BE, CY, CZ, DE, EE, EL, ES, FI, FR, HR, HU, IE, IT, LT, LU, MT, NL, PL, SI. [↑](#footnote-ref-14)
15. CY, ES, MT. [↑](#footnote-ref-15)
16. BG, CY, EE, EL, ES, FI, FR, HR, HU, IE, IT, LU, LV, MT, NL, PL, SE. [↑](#footnote-ref-16)
17. EL, HU, MT. [↑](#footnote-ref-17)
18. CZ, EE, EL, FI, FR, HR, HU, IE, IT, LU , MT, PT, SE, SI, SK. [↑](#footnote-ref-18)
19. CY, CZ, EE, FR, HR, IE, PT, SK. [↑](#footnote-ref-19)
20. AT, BG, CY, CZ, EL, HU, IE, PL, SK. [↑](#footnote-ref-20)
21. AT, HU, IE, NL, PL. [↑](#footnote-ref-21)
22. BG, CY, DE, FI, HR, HU, LU, NL. [↑](#footnote-ref-22)
23. BG, FI, HU, LU, NL. [↑](#footnote-ref-23)
24. AT, BE, BG, CY, CZ, DE, EE, EL, FI, HR, HU, IE, IT, LU, LV, MT, NL, PL, PT, SE, SI, SK. [↑](#footnote-ref-24)
25. AT, BE, BG, CY, CZ, DE, EE, EL, FI, FR, HR, HU, IE, IT, LT, LU, LV, MT, NL, PL, PT, SE, SK. [↑](#footnote-ref-25)
26. AT, BE, BG, CY, CZ, EE, FI, FR, HR, HU, IT, LT, LU, LV, MT, NL, PT. [↑](#footnote-ref-26)
27. AT, CZ, DE, EE, ES, FI, HR, IE, IT, LV, LT, SI, SK. [↑](#footnote-ref-27)
28. AT, CZ, EE, FI, HR, IE, SI, SK. [↑](#footnote-ref-28)
29. CZ, FI, HR, SL. [↑](#footnote-ref-29)
30. AT, BG, CY, CZ, DE, EE, EL, FI, FR, HR, HU, IE, IT, LT, LU, LV, MT, NL, PL, SE, SI, SK. [↑](#footnote-ref-30)
31. AT, BE, BG, CY, CZ, DE, EE, EL, FI, HR, HU, IE, IT, LT, LU, LV, MT, NL, PL, SE, SI, SK. [↑](#footnote-ref-31)
32. AT, BE, BG, CY, DE, EE, EL, FR, HR, NL, LU, LV, PT, SE, SK. [↑](#footnote-ref-32)
33. CZ, EE, EL, ES, FI, HR, IT, LV, NL, PL, SE, SI, SK. [↑](#footnote-ref-33)
34. CZ, HR, SI. [↑](#footnote-ref-34)
35. HR, LU, MT. [↑](#footnote-ref-35)
36. BG, BE, CY, CZ, DE, EE, EL, FI, HR, HU, IT, LT, LU, LV, MT, NL, PL, SE, SI, SK. [↑](#footnote-ref-36)
37. BE, BG, CY, CZ, DE, EE, EL, ES, FI, FR, HR, HU, IT, LT, LU, LV, MT, NL, PL, PT, SE, SI, SK. [↑](#footnote-ref-37)
38. AT, BE, CY, CZ, DE, EE, EL, FI, HR, IT, LT, LU, MT, NL, SE, SI, SK. [↑](#footnote-ref-38)
39. AT, BE, BG, CY, CZ, DE, EE, EL, ES, FI, FR, HR, HU, IT, LT, LU, MT, NL, PT, SE, SI, SK. [↑](#footnote-ref-39)
40. BE, DE, ES, IT, MT, NL, SE. [↑](#footnote-ref-40)
41. BE, HU, ES, IT. [↑](#footnote-ref-41)
42. AT, CY, EE, LT, LU, NL, SE. [↑](#footnote-ref-42)
43. AT, BE, BG, CY, CZ, DE, EE, EL, FI, HR, HU, IE, IT, LT, LU, LV, MT, NL, PL, SE, SI, SK. [↑](#footnote-ref-43)
44. AT, BE, BG, CY, CZ, DE, EE, EL, ES, FI, FR, HR, HU, IE, IT, LT, LU, LV, MT, NL, PL, SE, SK. [↑](#footnote-ref-44)
45. AT, BE, BG, CY, CZ, DE, EE, EL, FI, HR, HU, IE, LV, NL, PT, SE, SI, SK. [↑](#footnote-ref-45)
46. AT, CY, CZ, DE, EE, EL, ES, FI, FR, HR, IE, , LV, NL, PT, SE, SK. [↑](#footnote-ref-46)
47. AT, BE, BG, CY, CZ, DE, EE, FI, HR, HU, IE, LT, LU, MT, NL, PL, PT, SE, SI, SK. [↑](#footnote-ref-47)
48. AT, BE, BG, CZ, DE, EE, EL, ES, FI, FR, HR, HU, LT, LU, MT, NL, PL, PT, SE, SI, SK. [↑](#footnote-ref-48)
49. AT, BG, CZ, FI, HR, HU, LV, PT, SI. [↑](#footnote-ref-49)
50. BG, DE, ES, FR PT. [↑](#footnote-ref-50)
51. AT, CY, CZ, EE, EL, FI, HR, HU, LV, PT, SE, SI. [↑](#footnote-ref-51)
52. AT, CY, CZ, HR, EE, ES, FI, FR, PT, SE. [↑](#footnote-ref-52)
53. BE, BG, CY, CZ, DE, EE, FI, IE, LT, NL, PT, SE, SI, SK. [↑](#footnote-ref-53)
54. BG, CY, CZ, DE, EE, EL, FI, FR, HU, IE, NL , PT, SE, SI, SK. [↑](#footnote-ref-54)
55. CZ, DE, EE, FI, PT, SI, SE. [↑](#footnote-ref-55)
56. CZ, DE, EE, EL, FI, PT, SE, SI. [↑](#footnote-ref-56)
57. AT, EE, PT, SE. [↑](#footnote-ref-57)
58. EE, FR, PT, SE, SI. [↑](#footnote-ref-58)
59. HR, LT, SI. [↑](#footnote-ref-59)
60. BG, LU. [↑](#footnote-ref-60)
61. BE, BG, LV, SL. [↑](#footnote-ref-61)
62. AT, BE, BG, CY, CZ, EE, ES, FI, FR, HR, HU, IE, LT, LU, LV, MT, NL, PL, PT, SI, SK. [↑](#footnote-ref-62)
63. AT, BE, BG, CY, CZ, DE, EE, ES, FR, HR, HU, IE, IT, LT, LU, LV, MT, NL, PL, PT, SE, SI, SK. [↑](#footnote-ref-63)
64. AT, CZ, FI, FR, HR, IE, LU, PT, SK. [↑](#footnote-ref-64)
65. AT, BE, BG, CZ, DE, EE, EL, ES, FI, FR, HR, IE, LT, LU, LV, MT, NL, PL, PT, SE, SI, SK. [↑](#footnote-ref-65)
66. CY, CZ, DE, EE, FI, FR, HR, HU, IT, IE, LV, LU, NL, SI. [↑](#footnote-ref-66)
67. CZ, DE, EE, FI, HR, HU, FR, LU, LV, NL, PT, SI. [↑](#footnote-ref-67)
68. CY, CZ, DE, EE, FI, FR, HR, IE, LU, NL, PT, SE, SI, SK. [↑](#footnote-ref-68)
69. CY, CZ, DE, EE, FI, HR, IE, IT, LU, NL, PT, SE, SI, SK. [↑](#footnote-ref-69)
70. CY, CZ, EE, FR, HR, NL, PT, SI, SK. [↑](#footnote-ref-70)